cyanic-selkie/wikianc huggingface dataset:
Robin Buffet
Buffet kilpaili maailmancupissa ensimmäisen kerran Schladmingin pujottelussa tammikuussa 2012. Maailmancupin pisteille hän pääsi ensimmäisen kerran Val d’Isèren pujottelussa joulukuussa 2015 oltuaan 22:s. Parhaimmillaan hän on sijoittunut 11:nneksi Wengenin pujottelussa tammikuussa 2016.
Gerardo Torrado
Gerardo Torrado Díez de Bonilla (s. 30. huhtikuuta 1979 México, Meksiko) on meksikolainen jalkapalloilija. Hän pelasi Meksikon maajoukkueessa 146 ottelua ja teki niissä kuusi maalia . Pelipaikaltaan hän oli puolustava keskikenttäpelaaja.
Torradoa kutsuttiin lempinimellä "El Borrego" tuuhean hiustyylinsä takia. Hänet tunnettiin erityisesti kovasta taklauspelistään ja hyvästä pelisilmästään.
Ura
Torrado teki ensiesiintymisensä Club Universidad Nacionalissa vuonna 1997, jossa hän pelasi kolmen kauden ajan. Sieltä hän siirtyi espanjalaiseen Tenerifeen yhdeksi kaudeksi. Kaudeksi 2002–2003 Torrado siirtyi Poli Ejidon kautta Sevillaan, jossa hän pelasi 2½-kauden aikana 40 ottelua.
Vuonna 2004 hän teki sopimuksen Racing Santanderin kanssa. Hän nousi kauden aikana kannattajien yhdeksi suosikeista, mutta ajauduttuaan pieniin ongelmiin valmentajan kanssa hänen peliaikansa jäi hyvin rajalliseksi.
Torrado palasi kotimaahansa kesällä 2005 ja siirtyi Cruz Azuliin. Hän teki ensiesiintymisensä Monarcas Morelia vastaan, jossa hän teki myös kaksi maalia. Cruz Azul voitti lopulta ottelun hänen maaleillaan 2–0. Hän nousi nopeasti yhdeksi joukkueen luottopelaajista ja toimi myöhemmin myös joukkueen kapteenina.
Saksan MM-kilpailuissa 2006 Torrado pelasi kolmessa Meksikon neljästä ottelusta.
Teronen
Teronen on sukunimi, joka on muun muassa seuraavilla suomalaisilla henkilöillä:
Benoît de Sainte-Maure
Benoît de Sainte-Maure oli muinaisranskalainen 1100-luvulla elänyt kirjailija. Hän on kirjoittanut keskiaikana laajalle levinneen Le roman de Troie, joka käsittelee Troijan sotaa perin mielivaltaisessa keskiaikaisessa asussa. Laaja runopukuinen Chronique des ducs de Normandie, jonka kertomus ulottuu vuoteen 1135, lienee myös hänen tekemänsä.
Maailman uiguurikongressi
thumb|250px|[[Rebiya Kadeer keskellä]] Maailman uiguurikongressi on Yhdysvalloissa vuonna 2004 perustettu uiguurijärjestö. Sitä johtaa Rebiya Kadeer. Siihen kuuluu kymmeniä uiguurijärjestöjä ympäri maailmaa. Uiguurikongressin tavoite on laajempi itsemääräämisoikeus. Se irtisanoutuu väkivallasta ja Xinjiangin eli Itä-Turkestanin itsenäisyyden tavoittelusta.
Juha Piironen
Juha Piironen (s. 8. huhtikuuta 1951 Helsinki) on suomalainen kartanlukija. Hän voitti kakkoskuljettajana kolme maailmanmestaruutta, 14 MM-rallia sekä mm. Paris-Dakar-rallin. MM-sarjassa palkintosijoja tuli yhteensä 40. Mestaruudet tulivat 1986 Peugeot’lla, sekä 1987 ja 1991 Lancialla. Piironen toimi muun muassa Juha Kankkusen, Henri Toivosen, Pentti Airikkalan, Erkki Pitkäsen ja Timo Jouhkin kartanlukijana. Piirosen ura päättyi vuonna 1993 juuri ennen Argentiinan MM-rallia hänen saamaansa aivoverenvuotoon, jonka seurauksena hänet leikattiin heti ja hän joutui joksikin aikaa pyörätuoliin. Urheilu-uran jälkeen Piironen työskenteli markkinointi- ja promootiotöissä. Hän asuu Espoossa.
Museologia
pienois|Museot vaikuttavat yhteiskuntaan muun muassa kasvatuksen kautta. Lapsia hollantilaisessa museossa vuonna 1960. Museologia on tiede, joka tutkii museoiden syntymistä ja sitä, millä perustein esinettä pidetään museossa säilyttämisen arvoisena. Se ei siis sinällään tutki museoita vaan niiden taustalla vaikuttavaa yhteiskuntaa. Museologia voidaan jakaa neljään suuntaukseen: metamuseologiaan, historialliseen museologiaan, teoreettiseen museologiaan ja sovellettuun museologiaan.
Määritelmä
Museologia on tiede, joka tutkii sitä, miten museot ovat syntyneet ja miksi jotain pidetään tai on pidetty museoissa säilyttämisen arvoisena. Museologia ei tarkastele siis niinkään museoita vaan niitä luovaa ja ylläpitävää yhteiskuntaa sekä sitä, kuinka yksilö ja yhteisö hahmottaa ja hallitsee ajallista ja alueellista ympäristöään ottamalla haltuun menneisyyden ja nykyisyyden todistuskappaleita.
Tutkija-kirjailija Zbyněk Stránskýn mukaan museologian tehtävänä on auttaa ymmärtämään, mitkä kohteet sisältävät ja mitkä eivät sisällä museoarvoa, sekä tämän arvon synnyttäviä mekanismeja.
Tutkimussuunnat
Metamuseologia on museologian tietoteoriaa, sillä sen tutkimuskohteena ovat museologian yleinen luonne ja sen perusteet. Se tutkii museologian päämääriä, menetelmiä ja tutkimustuloksia sekä pyrkii arvioimaan niitä kriittisesti.
Historiallisessa museologiassa pyritään kuvaamaan ja selittämään olosuhteita ja edelltyksiä, joista museaalisuus ilmenee. Se tarkastelee museaalisuuden historiallista kehittymistä ja on lähellä aatehistoriaa. Historiallisen museologian tutkimuskohteita ovat museoesineiden lisäksi erilaiset luettelot, pöytäkirjat, säädökset, kirjeet, asiakirjat ja suunnitelmat. Historiallisessa museologiassa pyritään myös jakamaan museaalisuuden aikakausiin, ja lisäksi tutkimuskohteena on museologian historia.
Teoreettinen museologia käsittelee museaalisuuteen liittyviä tieto- ja arvoteoriaa sekä tutkii museaalisuuden toteutumista yhteiskunnallisessa kontekstissaan. Suuntauksen tehtävänä on luoda edelletyksiä museoiden yhteisille käytänteille. Teoreettinen museologia voidaan jakaa vielä eri alaluokkiin sen mukaan, miten siinä lähestetytään museokokoelmia ja -näyttelyitä.
Heritologia
”Museologia”-termin rinnalla käytetään joskus ”heritologia”-termiä. Etenkin Jyväskylän yliopiston museologian professori Janne Vilkuna on useissa yhteyksissä nostanut heritologia-nimeä esille kuvaavampana vaihtoehtona oppiaineen nimeksi, koska se viittaa selkeämmin kulttuuriperintöön (engl. cultural heritage) käsitteeseen, joka on tieteenalan kannalta museoinstituutiota keskeisempi käsite.
Alun perin heritologia-termin on esitellyt kroatialainen museologi Tomislav Šola vuonna 1982.
Historia
Museologia syntyi omaksi tieteenalakseen 1800-luvun lopussa. Vuonna 1877 Dresdenissä alkoi ilmestyä aikakauskirja Zeitschrift für Museologie und Antiquitätenkunden, ja ensimmäinen museologian oppituoli perustettiin Brünnin (nykyisin Brno) yliopistoon vuonna 1919.
Suomessa museologian arvosanaopetus alkoi Jyväskylän yliopistossa lukuvuonna 1983–1984 ja vuotta myöhemmin myös Turun yliopistossa lukuvuonna 1984–1985. Suomen ensimmäinen museologian alan virka, yliassistentuuri, perustettiin Jyväskylän yliopiston vuonna 1989, ja se muuttui professuuriksi vuonna 1998. Museologian opetusta ja tutkimusta on Jyväskylän, Helsingin ja Turun yliopistoissa.
Stuorra-Jovnna Jomppanen
Stuorra-Jovnna Jomppanen (1794 – 1874) oli saamelainen Utsjoella asunut peuranpyytäjä, kalastaja ja suullisen kertomaperinteen taitaja. Stuorra-Jovnnan tarinat ovat säilyneet Tenojokilaakson suullisessa kansanperinteessä sekä Suomen että Norjan puolella, ja hyvää tarinoiden kertojaa voidaan nykyisinkin verrata Stuorra-Jovnnaan tai arvella hänen olevan Stuorra-Jovnnalle sukua.
Stuorra-Jovnna -kertomuksiin kuuluu usein mukaan liioittelu, jopa valehtelukin, ja niissä on mukana huumoria.
Norjan puolella Goalsenjunis-tunturin rinteessä sijaitsee vanha suurikokoinen Stuorra-Jovnnan mänty. Stuorra-Jovnnan kerrotaan tehneen sen oksista hirsiä ja oksien oksista venelautoja.
Coralie Frasse Sombet
thumb|250px|Coralie Frasse Sombet Coralie Frasse Sombet (s. 8. huhtikuuta 1991 Saint-Martin-d’Hères) on ranskalainen alppihiihtäjä, joka edustaa Chamrousse Ski Clubia.
Frasse Sombet sijoittui Åren MM-kilpailuissa 2019 suurpujottelussa yhdeksänneksi. Cortina d'Ampezzon MM-kilpailuissa 2021 hän oli parisuurpujottelussa niin ikään yhdeksäs ja suurpujottelussa neljästoista. Pekingin olympialaisissa 2022 hän sijoittui suurpujottelussa 17:nneksi. Courchevelin / Méribelin MM-kilpailuissa 2023 hän sijoittui sekä suurpujottelussa että parisuurpujottelussa yhdeksänneksi.
Frasse Sombet kilpaili maailmancupissa ensimmäisen kerran Söldenin suurpujottelussa lokakuussa 2012. Maailmancupin pisteille hän pääsi ensimmäisen kerran Åren suurpujottelussa maaliskuussa 2015 oltuaan 25:s. Toistamiseen hän saavutti saman sijoituksen samassa paikassa joulukuussa 2015. Kymmenen parhaan joukkoon hän sijoittui ensimmäisen kerran oltuaan kymmenes Mariborin suurpujottelussa tammikuussa 2017. Parhaimmillaan hän on sijoittunut kuudenneksi Kranjska Goran suurpujottelussa tammikuussa 2023.
9949 Brontosaurus
9949 Brontosaurus on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi E. W. Elst vuonna 1990. Pikkuplaneetta sai nimensä jurakautisen Brontosaurus-hirmuliskon mukaan, joka oli myös aiemmin luokiteltu Apatosauruksen synonyymiksi. Ennen kuin asteroidi sai oikean nimensä, se tunnettiin tunnuksella 1990 SK6. Koska Brontosauruksen absoluuttinen magnitudi (H) on 14,0, sen läpimitta on todennäköisesti neljän ja yhdeksän kilometrin välillä.
Kansain murre
Kansain murre (関西弁, 関西方言 Kansai-ben, Kansai hōgen) on erilaisia murteita sisältävä murreryhmä, joita puhutaan Japanissa Kansain alueella. Kansain murre yhdistetään Japanissa suurimmaksi osaksi tyypillisesti Osakan, Japanin kolmanneksi suurimman kaupungin, puhetyyliksi, johon erityisesti viitataan termillä Osakan murre (大阪弁, Ōsaka-ben). Osakan murre mielletään yleensä Japanin yleiskieltä Tokion murretta melodisemmaksi ja karkeammaksi.
Fonologia
Foneettisesti Kansain murteelle on ominaista voimakkaat vokaaliäänteet, rinnastettuna Tokion murteen (Japanin yleiskielen) voimakkaisiin konsonanttiäänteisiin, mutta äänteiden perusta on molemmissa samankaltainen. Seuraava lista käsittelee joitakin foneettisia eroavaisuuksia:
Celebesinmaina
Celebesinmaina (Enodes erythrophris) on kottaraisten heimoon kuuluva varpuslintu.
Levinneisyys
Celebesinmainaa tavataan kotoperäisenä Sulawesin saarella Indonesiassa. Lajin on kuvattu olevan yleinen, ja vaikka sen levinneisyysalue onkin pieni, on se luokiteltu elinvoimaiseksi.
Simone Wild
Simone Wild (s. 7. joulukuuta 1993) on sveitsiläinen alppihiihtäjä, joka edustaa Skiclub Flumserbergiä.
Wild kilpaili maailmancupissa ensimmäisen kerran Sankt Moritzin suurpujottelussa joulukuussa 2013. Maailmancupin pisteille hän pääsi ensimmäisen kerran Åren suurpujottelussa joulukuussa 2015 oltuaan kahdeksas. Parhaimmillaan hän on sijoittunut neljänneksi Lenzerheiden suurpujottelussa tammikuussa 2018.
Wild sjoittui Sankt Moritzin MM-kilpailuissa 2017 suurpujottelussa 14:nneksi.
Chris O’Donnell
Nuoruus
O’Donnell, seitsemästä lapsesta nuorin (neljä siskoa ja kaksi veljeä), syntyi Winnetkassa Illinoisissa Julie ja William O’Donnell vanhemmalle. O’Donnell on irlantilaista ja saksalaista alkuperää. Hänen perheensä oli roomalaiskatolinen, ja hän kävi roomalaiskatolisia kouluja, muun muassa Loyola Academya, josta hän valmistui vuonna 1988. High schoolin jälkeen O’Donnell kävi Boston Collegea ja suoritti bachelor of science -tutkinnon.
Ura
O’Donnellin kyvyt huomattiin kun hänet valittiin McDonald’sin mainokseen, jossa näytteli myös Michael Jordan. O’Donnellin ensimmäinen televisiorooli oli sarjassa Jack and Mike vuonna 1986. 17-vuotiaana hänelle tarjottiin mahdollisuutta koe-esiintyä elokuvan Men Don’t Leave osaan yhdessä Jessica Langen kanssa, ja lopulta O’Donnell sai roolin. 1990-luvun alussa O’Donnell näytteli useassa menestyksekkäässä elokuvassa, kuten Paistetut vihreät tomaatit (1991), Koulusiteet (1992) ja Naisen tuoksu (1992). Naisen tuoksusta hän sai parhaan miessivuosan Golden Globe -ehdokkuuden). O’Donnell nimettiin yhdeksi kahdestatoista lupaavasta uudesta näyttelijästä vuonna 1992.
Henri Pakisjärvi
Henri Aleksi Pakisjärvi (s. 6. tammikuuta 1989) on suomalainen kuulantyöntäjä. Hän edusti vuoteen 2013 saakka ja uudestaan vuodesta 2020 lähtien Kuivasjärven Auraa ja vuosina 2014–2019 Arctic Athletics Rovaniemi -seuraa. Häntä valmensi aiemmin Anne Karvinen-Poutanen ja vuodesta 2006 Hannu Heikkilä.
Chris O’Donnell
Ura
Vuoden 1995 elokuvan Ystävyyden aikaan menestyksen jälkeen O’Donnell esitti Dick Graysonia eli Robinia elokuvassa Batman Forever. Rooliin harkittiin O’Donnellin lisäksi muun muassa Leonardo DiCapriota, Matt Damonia, Jude Law’ta, Ewan McGregoria, Corey Haimia, Corey Feldmania, Toby Stephensia ja Scott Speedmania, joista tuottajat pitivät rooliin sopivimpina DiCapriota ja O’Donnellia. Lopulta O’Donnell valittiin rooliin. Sattumalta O’Donnellin sanottiin olevan 20th Century Foxin ykkösvaihtoehto Jack Dawsonin rooliin elokuvassa Titanic, jonka rooliin lopulta valittiin DiCaprio.
O’Donnell näytteli pääosaa myös vuoden 1996 elokuvassa Tuomio, joka perustuu John Grishamin romaaniin. Vuonna 1997 O’Donnell valittiin jatkamaan rooliaan Robinina Batman Forever -elokuvan jatko-osaan Batman & Robin. Vaikka elokuva olikin elokuvateattereissa melko katsottu, se sai paljon huonoa kritiikkiä ja O’Donnell itsekin on kutsunut sitä huonoimmaksi roolisuorituksekseen. O’Donnellia harkittiin myös Hämähäkkimiehen rooliin, mutta rooliin valittiin kuitenkin Tobey Maguire.
Henri Pakisjärvi
Pakisjärvi karsiutui loppukilpailusta alle 20-vuotiaiden EM-kilpailuissa 2007 ja MM-kilpailuissa 2008 sekä alle 23-vuotiaiden EM-kilpailuissa 2009. Vuoden 2011 alle 23-vuotiaiden EM-kilpailuissa hän sijoittui yhdeksänneksi. Hän sijoittui toiseksi aikuisten maajoukkuedebyytissään, Tampereen hallimaaottelussa 2011. Kalevan kisoissa hän on saanut hopeaa 2011 ja pronssia 2012, 2013 ja 2014. Sisäratojen SM-kilpailuissa hän on saanut hopeaa 2009, 2011, 2012, 2013 ja 2014.
Chris O’Donnell
Ura
O’Donnell ei esiintynyt muissa elokuvissa lähes kahteen vuoteen. Hän oli tuottajien ykkösvaihtoehto James Edwardsin rooliin elokuvassa Men in Black – miehet mustissa (1997), mutta hänen kieltäydyttyään roolista sen sai Will Smith. Elokuvat Cookien perintö, Poikamies pulassa (1999) ja Vertical Limit (2000) eivät olleet erityisen menestyksekkäitä. Vertical Limitin jälkeen, nelivuotisen tauon vuoksi, jotkut alkoivat uskoa Batman & Robinin vahingoittaneen O’Donnellin uraa. Hän palasi elokuvabisnekseen vuonna 2004 sivuroolilla elokuvassa Kinsey.
Henri Pakisjärvi
Pakisjärvi työnsi ennätyksensä 18,48 Karjaalla Raaseporissa 13. kesäkuuta 2011. Hallissa hän on työntänyt parhaimmillaan 18,26 Tampereella 19. helmikuuta 2012.
Chris O’Donnell
Ura
O’Donnell otti vastaan pääosan Foxin televisiosarjasta Head Cases vuonna 2005. Sarja kuitenkin peruttiin, kun vain kaksi sen jaksoa oli esitetty. Seuraavaksi O’Donnell esitti ABC:n draamasarjassa Greyn anatomia eläinlääkäri Finn Dandbridgeä.
Vuonna 2008 O’Donnell oli mukana kahdessa elokuvassa: Kit Kittredge: An American Girl ja Max Payne.
NCIS: Los Angeles
NCIS: Los Angeles, on televisiosarjan NCIS Rikostutkijat spin-off-sarja, jossa ryhmä koulutettuja erikoisagentteja työskentelee Erikoisprojektien osastolla (OSP), joka on yksi NCIS:n divisioona. Sarja esiteltiin NCIS Rikostutkijoiden kaksiosaisessa jaksossa Legenda, osa 1 ja Legenda, osa 2. O’Donnell esittää erikoisagentti G. Callenia. Callenia kuvaillaan ”kameleontiksi, joka voi muuttaa itsensä keneksi tahansa soluttautuakseen alamaailmaan”.
O’Donnell näyttelee sarjassa yhdessä LL Cool J:n, Peter Camborin, Daniela Ruahn, Linda Huntin ja Adam Jamal Craigin kanssa. Rocky Carroll, joka esittää johtaja Leon Vancea NCIS Rikostutkijat -sarjassa, esiintyy ainakin kuudessa sarjan kolmestatoista ensimmäisestä jaksosta. Pauley Perrette, joka esittää Abby Siutoa alkuperäisessä NCIS Rikostukijat -sarjassa, esiintyy kahdessa jaksossa.
Yksityiselämä
O’Donnell kosi tyttöystäväänsä Caroline Fentressia vuonna 1996, ja he menivät naimisiin vuonna 1997. Pari oli tutustunut collegessa. Heillä on viisi lasta, kolme poikaa ja kaksi tytärtä.
Valdemar Diekn
Valdemar Magnuksenpoika Diekn (1400-luku) oli Hämeen linnanvouti, ja hän saattoi olla myös kihlakunnantuomari 1400-luvun alkupuolella.
Gumarino
Gumarino on taajama Karjalan tasavallan Suojärven piirin Porajärven kunnassa Venäjällä. Se sijaitsee Gumarina-joen varrella 38 kilometriä Porajärveltä koilliseen. Taajamassa on 173 asukasta (vuonna 2012).
Seesjärven piirin Sellin kyläneuvostoon kuulunut Gumarinon metsätyömaa mainitaan vuoden 1933 asutusluettelossa. 1950-luvulla syntynyt taajama kuului ensin Karhumäen piiriin, kunnes vuonna 1983 se liitettiin Suojärven piiriin. Aikaisemmin siellä toimi Porajärven metsäteollisuuspiirin työmaa. Nykyään Gumarino on vilkkaimmillaan kesällä.
Gumarinon kautta kulkee Paatenen ja Soutujärven välinen maantie. Sieltä on linja-autoyhteys Porajärvelle, Suojärvelle ja Petroskoihin. Taajama koostuu etupäässä 1950–1960-luvuilla rakennetuista usean perheen asuintaloista sekä muutamista uudemmista omakotitaloista. Palveluihin kuuluvat koulu, lääkintäasema, kauppa ja posti. Lähistöltä on löydetty kivikautisia asuinpaikkoja.
Karvari
Karvari (Prionus coriarius) on kookas sarvijäärälaji ja yksi Suomen kookkaimmista kovakuoriaisista.
Koko ja ulkonäkö
Karvari on kookas, 29–37 millimetrin pituinen, musta ja yläpuolelta lähes kalju kovakuoriainen. Peitinsiivet ovat mustat tai tummanruskeat ja niissä on kolme kapeaa pitkittäisharjannetta ja etuselän sivuilla kolme piikkiä, joista keskimmäinen on muita pitempi ja terävämpi. Koiraalla tuntosarvet ovat leveät ja sahamaiset, naaraalla kapeammat. Koiraalla tuntosarvissa on 12 jaoketta, naaraalla yleensä vain 11. Silmät ovat suuret ja leuat voimakkaat.
Levinneisyys
Karvaria tavataan Pohjois-Afrikasta Euroopan poikki Lähi-itään ja Etelä-Siperiaan. Suomessa levinneisyys rajoittuu lounais- ja etelärannikolle painottuen lounaaseen.
Elinympäristö ja elintavat
Toukat elävät pystyyn kuolleissa puissa ja kannoissa. Etelämpänä, ja jo Ruotsissa, toukat elävät monissa lehti- ja havupuissa, mutta Suomessa ainoastaan männyissä. Naaras munii pitkällä munanasettimellaan puun rakoihin lähelle maanpintaa tai maanalaisiin juuriin. Nuoret toukat elävät kaarnan alla, mutta myöhemmin toukat siirtyvät syvemmälle puuhun ja tekevät sinne leveitä karkean purun täyttämiä käytäviä aluksi lähellä maanpintaa, myöhemmin syvemmälle juuristoon ja saattavat syödä juuret kokonaan. Toukkakehitys kestää kolmesta neljään, ehkä jopa 5 vuotta, minkä jälkeen toukka koteloituu miltei kanamunan kokoisen, soikean kotelokopan sisään muutaman senttimetrin syvyyteen maan alle.
Raitahaarakolibri
Raitahaarakolibri (Tilmatura dupontii) on amerikkalainen kiitäjälintu. Se on sukunsa ainoa laji. Sen esiintymisalue käsittää Meksikon keski- ja eteläosat ja sieltä Keski-Amerikan vuoristoihin Guatemalaan, El Salvador, Hondurasiin ja Nicaraguan pohjoisosiin. René Primevère Lesson kuvaili lajin holotyypin Meksikosta vuonna 1832.
Heinkel He 176
pienoiskuva|He 176 Heinkel He 176 oli saksalaisen Ernst Heinkelin lentokonetehtaassaan toteuttama maailman ensimmäinen nestemäisellä polttoaineella toimivalla raketilla moottoroitu lentokone. Koneen prototyyppi lensi ensilentonsa 20. heinäkuuta 1939. Projekti oli Heinkelin yksityisesti rahoittama, eikä malli koskaan päässyt sarjatuotantoon.
Guy Wilks
thumb|right|Guy Wilks (2010) Guy Wilks (s. 22. tammikuuta 1981 ) on brittiläinen ralliautoilija. Hän kilpaili WRC-sarjassa vuosina 2002–2008 saavuttaen kolme pistettä, jotka tulivat vuoden 2007 Irlannin rallista. Vuosina 2008–2011 Wilks kilpaili IRC-sarjassa saavuttaen yhden voiton. Wilks on voittanut National Rally Driver of the Year -palkinnon 2004.
Afganistanin ja Yhdysvaltain suhteet
pienoiskuva|350px|Afganistanin ja Yhdysvaltain sijainti. Afganistanin ja Yhdysvaltain suhteilla tarkoitetaan Amerikan yhdysvaltojen ja Afganistanin islamilaisen tasavallan kahdenvälisiä suhteita. Yhdysvalloilla on suurlähetystö Kabulissa ja Afganistanilla Washington DC:ssä.
Yhdysvallat tunnusti Afganistanin itsenäisyyden 26. heinäkuuta 1921. Maat solmivat diplomaatiset suhteet vuonna 1935. Yhdysvaltain suurlähettiläs Adolph Dubs salamurhattiin maassa 1979. Yhdysvallat sulki Kabulin suurlähetystönsä turvallisuussyihin vedoten vuonna 1989. Syyskuun 11. päivän iskujen jälkeen Yhdysvallat miehitti Afganistanin syksyllä 2001. Yhdysvaltain Kabulin suurlähetystö avattiin uudelleen 17. tammikuuta 2002.
Vuonna 2015 tehdyn U.S. Global Leadership -raportin mukaan 42 prosenttia afganistanilaisista hyväksyi Yhdysvaltain globaalin johtajuuden. 41 prosenttia olivat sitä vastaan ja 17 prosenttia eivät osanneet sanoa.
Susan Ryan
Susan Maree Ryan (10. lokakuuta 1942 Sydney, Australia – 27. syyskuuta 2020 Sydney, Australia) oli australialainen työväenpuolueen poliitikko, joka toimi vuosina 1983–1987 Australian opetusministerinä sekä vuodet 1983–1988 pääministerin naisten asioiden avustajana. Hän onnistui muun muassa tuomaan lain, joka kielsi sukupuolisyrjinnän työelämässä.
Falla
Falla tarkoittaa muun muassa seuraavia:
Susan Ryan
Nuoruus ja perhe
Ryan ja Butler saivat kaksi lasta, joista toinen syntyi Wienissä, missä Butler oli ensimmäisellä diplomaattisella ulkomaan komennuksellaan. Canberrassa Ryan jatkoi englannin kirjallisuuden maisteriopintojansa. Hän ei ehtinyt opiskella kuin vuoden, kun hän muutti vastantahtoisesti New Yorkiin Butlerin saatua tehtävän YK:sta. Ryan palasi vuonna 1971 lastensa kanssa Canberraan. Ryan oli ollut vain alle vuoden New Yorkissa. Hän ei kertonut julkisuudessa yksityiskohtia erosta, mutta hän kertoi elämäkerrassaan luottamuksen menneen. He erosivat virallisesti vuonna 1972.
Senaattoriksi ja ministeriksi
Ryan liittyi Australian työväenpuolueeseen ja suoritti maisterintutkionsa loppuun Australian kansallisessa yliopistossa. Hän oli liittynyt työväenpuolueeseen, koska arvosti sen johtohahmoa Gough Whitlamia.
Ryan ei ole vielä vuoden 1974 vaaleissa päässyt työväenpuolueen ehdokkaaksi Australian edustajainhuoneen vaaleihin, mutta seuraavana vuonna hänestä tuli senaattoriehdokas. Hänet valittiin senaattiin, ja hänen vaalimottonsa oli ”Naisen paikka on senaatissa”. Ryan oli toinen Australian pääkaupunkiterritorion ensimmäisistä senaattoreista, sillä territoriolle oli hiemna aiemmin luvattu ensimmäistä kertaa kaksi paikkoja senaattiin.
Oppositiojohtaja Bill Hayden teki vuoden 1977 vaalien jälkeen Ryanista niin sanotun etupenkkiläisen, jonka vastuulla oli viestintä, taiteet, media ja naisasiat. Ryan liittyi Haydenin johtamaan työväenpuolueen keskustavasemmistolaiseen ryhmittymään, joka vei puoluetta progressiivisempaan suuntaan ja keskittyi työpaikkoihin ja yhteiskunnalliseen tasa-arvoon. Työväenpuolue nousi uuden politiikan ansiosta vuonna 1983 vaalivoittoon, ja pääministeriksi valittiin puolueen uusi johtaja Bob Hawke.
Opetusministerinä Ryan ei onnistunut ajamissaan asioissa, ja varsinkin hänen pyrkimyksensä muuttaa julkisten ja yksityisten koulujen rahoitusta aiheutti valtavaa kuohuntaa. Melbournessa järjestetyssä julkisessa tapaamisessa monet vanhemmat buuasivat Ryanille, eikä riidat miellyttänyt konsensukseen pyrkivää pääministeriä. Ryan taisteli myös ilmaisen korkeakoulutuksen puolesta, mitä hän piti Whitlamin hallituksen suurimpana saavutuksena. Korkeakoulutus säilyi ilmaisena, mutta ei kuitenkaan kovin kauaa.
Ryan menetti vuoden 1987 vaalien jälkeen paikkansa hallituksen keskiöstä, ja Hawke teki hänestä erityisministerin, jolla ei kuitenkaan ollut omaa ministeriötä. Ryan oli apeana muutoksesta, mutta toisaalta hän ei ollut tilanteesta yllättynyt. Hän jätti senaatin joulukuussa ja ryhtyi Penguin Australian kustannustoimittajaksi.
Poliittisen uran jälkeen
Ryan jatkoi ihmisoikeuksiin liittyvissä kysymyksissä myös parlamenttiuransa jälkeen. Hän toimi vuodet 2000–2003 Australian Republican Movementin varapuheenjohtajana ja vuosina 2000–2007 Australian eläkerahastojen instituutin johtajana. Lisäksi Ryan oli vuosina 1998–2001 Uuden Etelä-Walesin yliopiston prokansleri.
Ryan palasi julkiseen virhaan vuonna 2011, kun hänet valittiin ensimmäiseksi ikäsyrjinnän komissaariksi. Hän sai kolme vuotta myöhemmin tehtäväkseen myös vammaisten syrjinnän komissaarin tehtävät.
Nimet listalla
”Nimet listalla” on suomalaislaulaja Tuulin kappale hänen vuonna 2016 julkaistavalta albumiltaan. Kappale julkaistiin singlenä 18. joulukuuta 2015. Kappaleen on säveltänyt Jaakko Salovaara ja sen sanoituksista vastaavat Kyösti Salokorpi sekä Mikael Gabriel. Mikael Gabriel on myös kappaleen vieraileva artisti.
Helmipensaat
Helmipensaat (Exochorda) on ruusukasvien (Rosaceae) heimoon kuuluva kasvisuku. Sukuun luetaan kuuluvaksi vain yksi laji, josta voidaan erottaa alalajeja, sekä yksi lajiristeymä.
Nimet listalla
Kappale on tyyliltään erilainen verrattuna Tuulin aikaisempaan tuotantoon.
Philippe Adamski
Philippe Adamski (s. 8. huhtikuuta 1985) on ranskalainen suunnistuksen maailmanmestari. Hän edustaa suomalaista Kalevan Rastia.
Helmipensaat
Lajeja
Kiinanhelmipensas voidaan jakaa joko kolmeksi lajiksi tai tulkita yhdeksi lajiksi, jolla on kolme alalajia.
Philippe Adamski
Viimeisenä juniorivuotenaan 2005 Adamski voitti nuorten MM-kilpailuissa hopeaa keskimatkalta ja pronssia pitkältä matkalta. Olomoucin MM-kilpailuissa 2008 hän sijoittui keskimatkalla seitsemänneksi. Primorskon EM-kilpailuissa 2010 hän voitti hopeaa pitkältä matkalta ja viestistä.
Kirviskolibri
Kirviskolibri (Microstilbon burmeisteri) on eteläamerikkalainen kiitäjälintu. Se on sukunsa ainoa laji. Sen esiintymisalue käsittää Bolivian keski- ja eteläosat sekä Argentiinan pohjoisosan. Philip Lutley Sclater kuvaili lajin holotyypin Argentiinan Tucumánista vuonna 1887, ja nimesi lajin Hermann Burmeisterin kunniaksi.
Kazakstanin ja Yhdysvaltain suhteet
pienoiskuva|350px|Kazakstanin ja Yhdysvaltain sijainti. Kazakstanin ja Yhdysvaltain suhteilla tarkoitetaan Amerikan yhdysvaltojen ja Kazakstanin tasavallan kahdenvälisiä suhteita. Yhdysvalloilla on suurlähetystö Astanassa ja Kazakstanilla Washington DC:ssä.
Neuvostoliiton hajoamisen jälkeen Yhdysvalloista tuli 25. joulukuuta 1991 ensimmäinen Kazakstanin itsenäisyyden tunnustanut valtio. Yhdysvallat avasi suurlähetystön Almatyyn tammikuussa 1992 ja siirsi sen Astanaan vuonna 2006.
Vuonna 2015 tehdyn U.S. Global Leadership -raportin mukaan 9 prosenttia kazakstanilaisista hyväksyi Yhdysvaltain globaalin johtajuuden. 52 prosenttia olivat sitä vastaan ja 39 prosenttia eivät osanneet sanoa.
Markus Palttala
Markus Palttala (s. 16. elokuuta 1977 Nakkila) on suomalainen moottoriurheilija. Palttala on osallistunut kolmesti Le Mansin 24 tunnin ajoon.
Ura
Palttala aloitti uransa karting-sarjoissa, kunnes hän siirtyi vakioautojen Sport 2000 -luokan SM-sarjaan vuonna 1998. Seuraavana vuonna hän kilpaili myös Saksan vastaavassa DTC-sarjassa. Vuonna 2000 Palttala kilpaili Saksan Porsche Carrera Cup -sarjassa. Vuonna 2001 Palttala ajoi muutamia kilpailuja European Touring Car Championship -sarjassa. Vuonna 2002 Palttala siirtyi FIA GT Championship -sarjaan. Vuosina 2003 ja 2006 hän ajoi myös Ranskan FFSA GT Championship -sarjassa.
Palttala on osallistunut kolmesti Le Mansin 24 tunnin ajoon ja sijoittui vuonna 2012 GTE Am-luokassa kahdeksanneksi ja kokonaiskilpailun sijalle 33. Vuosien 2010 ja 2014 kilpailut päättyivät keskeytyksiin. Palttala on osallistinut Nürburgringin 24 tunnin ajoon vuonna 2015, jolloin Palttala tiimeineen sijoittui toiseksi BMW Z4 GT3 -autolla. Markus Palttalan autokunta voitti Span 24 tunnin ajon vuonna 2015 Belgiassa 26. heinäkuuta 2015. Hänestä tuli ensimmäinen suomalainen kuljettaja joka on voittanut kyseisen kilpailun.
Vuonna 2014 Palttala ja Dane Cameron voittivat Watkins Glenin 6 tunnin ajossa GTD-luokassa.
Vuonna 2017 Palttalan autokunta sijoittui toiseksi Nürburgringin 24 tunnin ajossa. Hän ajoi Asian Le Mans Series -sarjassa GT-luokassa kaudella 2017-2018 ja IMSA SportsCar Championship -sarjassa kausilla 2018, 2021 ja 2022. Kaudella 2022 Palttalan autokunta sijoittui toiseksi Nürburgringin 24 tunnin ajossa.
Palttala, Mattias Wrede ja Jorma Vanhanen ajoivat Westend Racingin autolla Span 12 tunnin ajoissa vuonna 2022.
Keski-Suomen luontomuseo
Luontomuseo on Jyväskylän yliopiston tiedemuseon osana toimiva luonnontieteellinen museo, joka sijaitsee Jyväskylän Harjulla Vesilinnassa.
Museon perusnäyttely Perintönä ympäristö esittelee Keski-Suomen luontoa vanhimmasta kallioperästä 2000-luvun kohteisiin. Museossa on myös vaihtuvia näyttelyitä. Kokoelmissa on geologisia, eläin- ja kasvitieteellisiä näytteitä sekä valokuvia. Kaloja, lintuja, nisäkkäitä ja sieniä esitellään luonnollisissa elinympäristöissään. Kokonaisnäytemäärä vuonna 2019 oli yli 310 000.
Vuonna 2019 Luontomuseossa vieraili 31 568 kävijää.
Aiheesta muualla
pienoiskuva|left|Luontomuseon maapallodioraama.
Tšena
Tšena on Vienan Karjalassa sijaitseva kylä. Pienestä koostaan huolimatta se on yksi merkittävimmistä Vienan runokylistä, eikä ainoastaan sieltä saadun runosaaliin vuoksi.
1800-luvun alkupuolella Tšenaa asutti Kettusen suku. Tšenalainen Jyrki Kettunen oli yksi ensimmäisistä runonkerääjien kohtaamista runonlaulajista: Sakari Topelius laulatti häntä Uudessakaarlepyyssä jo vuoden 1821 tammikuussa. Juuri tämä sai runonkerääjät kääntämään huomionsa Vienan Karjalaan, Vuokkiniemen pitäjään. Kylän perustajasta Pietari Kettusesta puolestaan kerrotaan, että hän "teki laulun, mistä katso": Tšena-Pekaksikin kutsuttu runonlaulaja sepitti runoja usein myös itse. Häntä laulatti Vuokkiniemessä A. J. Sjögren elokuussa 1825. Vielä 1990-luvulla on Uhtualta löytynyt runontaitajia, jotka ovat suullisesti perineet ns. "Kettusen laulun".
Kun Elias Lönnrot kävi kylässä vuonna 1833, siellä oli vain neljä taloa. Pietari Kettusen suomalaisen Maria-vaimon hyvän huolenpidon ansiosta kylästä tuli Lönnrotille niin rakas, että hän pistäytyi siellä aina, kun se oli suinkin mahdollista. Marian sukulaisten kautta Lönnrot taas ohjautui Vuonniseen, Kalevalan kannalta merkittävämpien runonlaulajien luo. Hänen jälkeensä kylässä vierailleita runonkerääjiä ovat ainakin Genetz ja Berner; I. K. Inha on valokuvannut kylän Köynäskosken niskalta päin. Toisessa maailmansodassa kylä autioitui, eikä asukkaita päästetty enää takaisin sodan jälkeen.
Irene Schouten
Irene Schouten (s. 21. kesäkuuta 1992) on alankomaalainen pikaluistelija ja olympiavoittaja.
Schouten saavutti olympiapronssia yhteislähtökilpailussa Pyeongchangissa 2018. Hän voitti maailmanmestaruuden yhteislähtökilpailussa Heerenveenissä 2015 sekä saavutti MM-pronssia 5 000 metrillä ja sijoittui yhteislähtökilpailussa kymmenenneksi Kolomnassa 2016. Hän voitti yhteislähdön maailmanmestaruuden jälleen Inzellissä 2019. Salt Lake Cityn MM-kilpailuissa 2020 hän sai yhteislähdössä pronssia sekä oli 3 000 ja 5 000 metrillä seitsemäs. Hän saavutti Heerenveenissä 2021 kultaa 5 000 metrillä ajalla 6.48,53 ja joukkuetakaa-ajossa sekä pronssia 3 000 metrillä ja yhteislähtökilpailussa. Yleisluistelun MM-kilpailuissa hän sijoittui kuudenneksi Heerenveenissä 2014. Hän voitti yhteislähdön Euroopan-mestaruuden Heerenveenissä 2020 ja saavutti yleisluistelun EM-hopeaa Heerenveenissä 2021. Hän voitti 3 000 metrin, yhteislähdön ja joukkuetakaa-ajon Euroopan-mestaruuden 2022. Pekingin olympialaisissa 2022 hän voitti kultaa 3 000 metrillä ajalla 3.56,93, 5 000 metrillä ajalla 6.43,51 ja yhteislähdössä sekä sai pronssia joukkuetakaa-ajossa. Hän voitti samana vuonna yleisluistelun maailmanmestaruuden Hamarissa.
Schouten saavutti Heerenveenin MM-kilpailuissa 2023 kultaa 5 000 metrillä ennätyksellään 6.41,25, hopeaa 3 000 metrillä ajalla 3.57,40 ja pronssia yhteislähdössä.
Schouten on voittanut yhteislähdön maailmancupin kokonaiskilpailun kausilla 2015−2016 ja 2020–2021, sijoittunut toiseksi kausilla 2013−2014, 2014−2015, 2018−2019 ja 2019–2020 sekä kolmanneksi kaudella 2021–2022. Yhdistetyn 3 000 ja 5 000 metrin cupin hän voitti kausilla 2020–2021 ja 2021–2022. ja oli kolmas kaudella 2015−2016.
Christian Wilbrandt
Christian Hendhersson (Henrikinpoika) Wilbrandt (k. viimeistään 26. marraskuuta 1677 Oulu, haudattu 16. joulukuuta 1677 Vaasa) oli todennäköisesti ruotsalais- tai saksalaissyntyinen kirkkomaalari, joka vaikutti Suomessa viimeistään vuodesta 1639 alkaen. Hän oli johtava kirkkomaalari Pohjanmaalla 1600-luvun puolessavälissä.
Antonio Di Pietro
Di Pietro oli paljastamassa Italian poliitikkojen lahjusskandaaleja 1990-luvun alussa. Satoja huippupoliitikkoja epäiltiin lahjonnasta ja mafiakytkennöistä. Milanon tangentopoli-oikeudenkäyntien aikaan Di Pietro jahtasi Silvio Berlusconin kummisetää sosialisti Bettino Craxia.
Eva Liljeblom
Eva Helena Maria Liljeblom (s. 4. tammikuuta 1958 Oulu) on suomalainen kauppa- ja taloustieteilijä. Hän toimii rahoitustieteen professorina Svenska handelshögskolanissa ja oli korkeakoulun rehtori 2010–2015.
Henkilöhistoria
Eva Lilbeblom syntyi metsänhoitaja Einar Liljeblomin ja Rauha Lahden perheeseen. Liljeblom valmistui Svenska handelshögskolanista kauppatieteiden maisteriksi vuonna 1981 pääaineenaan rahoitus. Kauppatieteiden lisensiaatiksi hän valmistui vuonna 1984 ja väitteli kauppatieteiden tohtoriksi vuonna 1989. Liljeblom aloitti työuransa Svenska handelshögskolanissa vuonna 1980 assistenttina. Oltuaan väittelynsä jälkeen Tukholman kauppakorkeakoulussa tutkijatohtorina 1990–1992 hän on hoitanut professuuria Svenska handelshögskolanissa syksystä 1992 lähtien. Hän on Vaasan yliopiston ja Lundin yliopiston kunniatohtori. Liljeblom on ollut muun muassa Stockmannin, Kuntarahoituksen (pj. viimeiset vuodet) ja Veikkauksen hallituksissa ja toimii nyt muun muassa Fennian hallituksessa.
Liljeblomille myönnettiin Suomen Valkoisen Ruusun ritarikunnan I lk:n ritarin kunniamerkki 2006 ja Suomen Leijonan komentajamerkki 2014.
Algerianpaimenkoira
Algerianpaimenkoira on algerialainen koirarotu, joka on maailmanlaajuisesti äärimmäisen harvinainen, mutta kotimaassaan paimentolaisten keskuudessa suosittu.
Ulkomuoto
Rotu on voimakas, hoikka, fyysisesti vahva, ketterä ja säänkestävä. Se on suurinta osaa paimenkoirista kookkaampi. Pää on suhteellisen pitkä ja kallo kapeahko. Silmät ovat pienet, hieman vinoasentoiset ja mantelinmuotoiset, väriltään tummahkot. Korvat ovat pystyt ja kolmionmuotoiset. Kaula on vahva, runko sopusuhtainen ja selkälinja laskeva. Rintakehä on matala ja vatsalinja hieman nouseva. Raajat ovat pitkät ja lihaksikkaat; eturaajat erittäin voimakkaat, takaraajat heikosti kulmautuneet. Häntä on tuuhea ja kettumainen. Karvapeite on puolipitkä ja karhea. Tavanomaiset värit ovat valkoinen kastanjanruskein merkein sekä kellanruskea (fawn) ja kulta. Säkäkorkeus vaihtelee 58–60 cm ja paino 20–22 kg välillä.
Luonne ja käyttäytyminen
Algerianpaimenkoira on rohkea, itsevarma, sopeutuvainen, vilkas, taistelunhaluinen ja älykäs. Se onkin ominaisuuksiensa vuoksi myös hyvä lauman- ja omaisuudenvartija. Se kykenee puolustamaan karjaa jopa hyeenoja, sakaaleja, leijonia, leopardeja ja ilveksiä vastaan. Säänkestävänä se kykenee työskentelemään niin kesän 50 asteen helteet kuin talven 10 asteen pakkasetkin. Ketteryytensä ansiosta se kykenee liikkumaan hyvin myös vuoriston jyrkänteisillä rinteillä.
Alkuperä
Rodussa on edelleen nähtävissä muinaisen suokoiran ominaisuudet. Kantarotu saattaa olla ollut esim. polski owczarek nizinny, jonka Algerian ilmasto on muokannut paikallisiin olosuhteisiin sopivammaksi - muun muassa alkuperäistä lyhyemmän karvapeitteen avulla. Rotua on käytetty Toisen maailmansodan aikaan sotakoirana. Nykyisin sitä tavataan erityisesti Tellin alueella.
Binäärikello
Binäärikello on kello, joka näyttää kellonajan binäärimuodossa. Nykypäivän binäärikellot näyttävät niin tunnit, minuutit kuin sekunnitkin binäärisinä. Vaikka on olemassa analogisiakin lajikkeita, useimmat binäärikellot ovat digitaalisia.
Binäärikoodiset desimaalikellot (BCD)
Nämä kellot käyttävät kuutta LED-saraketta edustaen nollia ja ykkösiä. Kukin pylväs edustaa yhtä desimaalilukua binäärikoodisena desimaalina (BCD). Pohjarivin jokainen sarake edustaa numeroa 1 (tai 2^0), kun taas jokainen rivi yläpuolella edustaa suurempia kahden potensseja 2^3:een (tai 8:aan) asti.
Jotta voidaan lukea jokainen kellonajan yksittäisistä numeroista, käyttäjä lisää kunkin valaistun LEDin arvot, ja sitten lukee niitä vasemmalta oikealle. Ensimmäiset kaksi saraketta edustavat tuntia, seuraavat kaksi edustavat minuuttia ja loput kaksi edustavat sekuntia. Koska valot eivät pala numeron ollessa nolla, kunkin numeron paikat täytyy olla muistissa, jotta kelloa voi käyttää pimeässä.
Binäärikoodiset seksagesimaalikellot
On olemassa myös binäärikelloja, jotka näyttävät aikaa binäärikoodatun seksagesimaalijärjestelmän kera. Sen sijaan, että yksi binääriluku edustaa jokaista perinteisen seksagesimaalisen ajan jokaista numeroa, se edustaa perinteisen seksagesimaalijärjestelmän joka ikistä osaa, jota käytetään enintään kuuden bitin verran neljän sijasta.
24 tunnin binäärikoodatuissa seksagesimaalikelloissa on 11 tai 17 aikaa näyttävää LED-valoa. Viisi LEDia näyttää tunnit, kuusi LEDiä minuutit ja toiset kuusi LEDiä sekunnit. Kuutta sekuntia näyttävää LEDiä ei tarvita 24 tunnin binäärikoodattuun seksagesimaalikelloon, jos siinä on 11 LED-valoa.
Myrtis
Myrtis ( <, ”Myrttimarja”) voi viitata seuraaviin:
Engie
Engie SA on ranskalainen, maailman suurimpiin kuuluva energiayhtiö. Yhtiön toimialoja ovat sähköntuotanto ja -jakelu, maakaasu sekä uusiutuva energia.
Historia
Yhtiö muodostettiin sulauttamalla keskenään ranskalainen Gaz de France ja ranskalais-belgialainen Suez 22. heinäkuuta 2008, jolloin syntyi GDF Suez. Suezin tulevaisuudesta oltiin kiistelty tätä ennen jo vuodesta 2006, kun Ranskan valtio torjui italialaisen Enelin valtausyrityksen. Suezin kotimaisen omistuksen turvaamiseksi esiin nousi suunnitelma yhdistymisestä Ranskan valtion enemmistöomisteisen Gaz de Francen kanssa. Yhdistymissuunnitelma sai runsaasti kritiikkiä oppositiopolitiikoilta ja molempien yhtiöiden osakkeenomistajilta, mutta lopulta noin kaksi vuotta myöhemmin yhtiöiden omistajat lopulta hyväksyivät yhdistymissuunnitelman. Ranskan valtio omisti Gaz de France -yhtiöstä 80 % ja sai uudesta yhtiöstä runsaan 35 %:n osuuden.
8-hydroksikinoliini
8-Hydroksikinoliini (C9H7NO) eli 8-kinolinoli tai oksikinoliini on heterosyklinen aromaattinen orgaaninen yhdiste. Yhdistettä voidaan käyttää muun muassa fungisidina, korroosionestoaineena, analyyttisen kemian reagenssina ja muiden yhdisteiden valmistukseen.
Engie
Historia
Yhdistymisen aikaan GDF Suezin liikevaihto oli noin 74 miljardia euroa, sisältäen sen vesi- ja jätehuoltoliiketoiminnan, joka erotettiin samalla omaksi Suez Environnement -yhtiöksi. GDF Suez oli tuolloin Euroopan toiseksi suurin sähköntuottaja, suurin kaasunjakelija ja kuljetusyhtiö. Uuden yhtiön toimitusjohtana aloitti Gérard Mestrallet.
8-hydroksikinoliini
Ominaisuudet
8-Hydroksikinoliini on huoneenlämpötilassa väritöntä tai kellertävää kiteistä ainetta. Se ei liukene veteen eikä dietyylieetteriin, mutta liukenee esimerkiksi etanoliin, asetoniin, kloroformiin ja bentseeniin. Yhdiste reagoi elektrofiilisella aromaattisella substituutiolla ja voidaan esimerkiksi halogenoida tai sulfonoida. 8-Hydroksikinoliini muodostaa komplekseja useiden metallien esimerkiksi alumiinin, kalsiumin, kuparin, raudan, indiumin ja lantanidien kanssa. Nämä kompleksit ovat yleensä väriltään keltaisia.
Engie
Historia
Euroopan unioni määräsi heinäkuussa 2009 GDF Suezille ja saksalaiselle energiayhtiölle E.ON:lle kummallekin 553 milj. euron sakot kilpailulakien rikkomisesta. Yhtiöt olivat sopineet, että eivät kilpailisi keskenään kotimarkkinoillaan vuonna 1975, kun ne rakensivat putken jota pitkin saatiin venäläistä kaasua Saksasta Ranskaan.
8-hydroksikinoliini
Valmistus ja käyttö
8-Hydroksikinoliinin valmistamiseen on useita tapoja. Käytettyjä tapoja ovat muun muassa kuumentamalla kinoliini-8-sulfonihappoa alkalimetallihydroksidien kanssa, 8-aminokinoliinin hydrolyysi happamissa olosuhteissa tai o-aminofenolin ja akroleiinin tai o-aminofenoli ja o-nitrofenolin välisellä reaktiolla. 8-Hydroksikinoliinia ja sen metallikomplekseja voidaan käyttää antimikrobisina ja fungisidisina yhdisteinä muun muassa paperin ja tekstiilien käsittelyissä. Muita käyttökohteita ovat käyttö korroosionestoaineena, analyyttisenä reagenssinä metallien spektrofotometrisissä pitoisuusmäärityksissä, katalyyttinä epoksidien valmistamiseen alkeeneista ja lähtöaineena valmistettaessa muun muassa lääkkeitä ja metalleja kompleksoivia yhdisteitä.
Turkoosikurkkukolibri
Turkoosikurkkukolibri (Myrtis fanny) on eteläamerikkalainen kiitäjälintu. Se on sukunsa ainoa laji. Sen esiintymisalue käsittää Ecuadorin länsi- ja kaakkoisosat sekä Perun pohjois- ja länsiosat. Lajista tunnetaan kaksi alalajia. René Primevère Lesson kuvaili lajin holotyypin Perusta vuonna 1838.
Outta My Head
Outta My Head on Suomen kuudennen Idols-voittajan Diandran debyyttialbumi, joka julkaistiin 6. heinäkuuta 2012. Albumi sijoittui sen ensimmäisellä listaviikolla Suomen virallisen albumilistan ensimmäiselle sijalle. Albumi myi elokuussa 2012 kultalevyyn oikeuttavat 10 000 kappaletta.
Albumin ensimmäisenä singlenä julkaistiin jo Idolsin voittokappaleena kuultu ”Onko Marsissa lunta?”. Albumin toinen single ”Outta My Head” julkaistiin 4. kesäkuuta 2012 ja siihen valmistui heinäkuussa Mikko Harman ohjaama musiikkivideo. Albumin kolmas single ”Prinsessalle” julkaistiin syyskuussa 2012.
Djamal Mahamat
Djamal Abdoulaye Mahamat Bindi (, s. 26. huhtikuuta 1983 Tripoli, Libya) on libyalainen jalkapalloilija. Keskikentällä pelaava Mahamat edustaa Portugalin pääsarjassa pelaavaa SC Bragaa. Hän kuului Libyan maajoukkueessa vuoden 2012 Afrikan-mestaruuskilpailussa.
Arabiantari
Arabiantari (Arabitragus jayakari) on osissa Omania ja Yhdistyneitä arabiemiirikuntia tavattava vuohieläin. Arabiantari on oman sukunsa Arabitragus ainoa laji. Kansainvälinen luonnonsuojeluliitto eli IUCN on määritellyt sen erittäin uhanalaiseksi lajiksi.
Taksonomia ja evoluutio
thumb|vasen|Piirustus vuodelta 1894. Arabiantarin tieteellisen nimen jayakari antoi Oldfield Thomas vuonna 1894. Laji luokiteltiin aikaisemmin puolivuohien eli tarien sukuun (Hemitragus), mutta nykyisin se kuuluu kokonaan omaan sukuunsa Arabitragus. Lajin läheisin sukulainen on harjalammas. Lajien arvellaan erkaantuneen toisistaan noin 4–7 miljoonaa vuotta sitten.
Koko ja ulkonäkö
Arabiantari on muita tareja hieman pienempi ja ruumiinrakenteeltaan se on vanttera. Ruumiin pituus on 93–95 cm ja hännän 8,4–10 cm. Säkäkorkeus on 60–64 cm. Urokset ovat naaraita kookkampia. Urokset painavat 38–45 kiloa ja naaraat 17–20 kiloa. Arabiantarin turkki on punertavan ruskea ja sen selkää alas kulkee tumma raita. Uroksilla on harja, jonka pituus kasvaa iän myötä. Uroksilla on myös iän kanssa tummeneva musta turpa. Otsasta turpaan kulkee kaksi valkosita raitaa. Naarailla ja uroksilla on taaksepäin kaartuvat sarvet, jotka naarailla ovat hieman hintelämmät.
Levinneisyys ja elinympäristö
Arabiantarin levinneisyysalue käsittää Hajarvuoriston osissa Omania ja Yhdistyneitä arabiemiirkuntia. Yhdistyneissä arabiemiirikunnissa kanta on huomattavasti Omania pienempi ja käsittää vain joitakin kymmeniä täysikasvuisia yksilöitä. Koko kannan kooksi on arvioitu hieman yli 2 000 yksilöä. Kannat ovat kuitenkin erillään toisistaan ja pääsääntöisesti pieniä. Tiheydeltään suurimmat kannat ovat Wadi As Sareenin ja Jabal Qahwanin suojelluilla alueilla Omanissa. Tavallisimmillaan lajia tavataan noin 800–1 000 metrin korkeudella merenpinnasta, mutta harvinaisempana aina merenpinnan tasosta 2 315 metrin korkeuksiin saakka. Sää alueella on kuuma ja kesäisin länpötilat voivat kohota 50˚C-asteeseen. Paikoitellen kantoja esiintyy hyvinkin lähellä kaupunkeja.
Elintavat
Arabiantarit elävät tavallisesti pienissä laumoissa, joihin kuuluu tyypillisesti viitisen yksilöä. Urokset saattavat liikkua myös yksin. Arabiantarit voivat olla aktiivisia niin päivisin, kuin öisikin. Tavallisesti ne ovat kuitenkin aktiivisimmillaan auringon noustessa ja sen laskiessa.
Arabiantarit käyttävät ravinnokseen heiniä, pensaita, lehtiä ja eri puiden hedelmiä. Arabiantarien ravinnokseen käyttämiä kasvilajeja ovat esimerkiksi Chrozophora oblongifolia, Cenchrus ciliaris, Cymbopogon schoenanthus, Ochradenus arabicus, Lavandula subnuda, Chrysopogon aucheri, Periploca visciformis, Leucas inflata, Onychium melanolepis, Rhus aucheri, Ficus salicifolia, Sideroxylon mascatense ja Ceratonia oreothauma. Yksilöt selviävät pitkähköjä aikoja juomatta. Kesäisin se laskeutuu rinteiltä juomaan suurin piirtein joka toinen tai kolmas päivä.
Arabiantarien lisääntymisaika kestää Elokuusta helmikuuhun. Tiineys kestää 156-157 päivää. Naaraat saavat yhden tai kaksi poikastam joista tulee sukukypsiä 2–3 vuoden kuluttua. Arabiantarien elinikä on noin 22 vuotta.
Arabiantarien saalistajia olivat aikanaan ihmisen ohella eteläarabianleopardit.
Uhat ja suojelu
Kansainvälinen luonnonsuojeluliitto eli IUCN on määritellyt arabiantarin erittäin uhanalaiseksi lajiksi. Lajin uhkia ovat teiden rakentaminen ja kaupunkien kasvaminen, kaivostoiminta, kilpailu kesyjen vuohien kanssa, ilmastonmuutoksen mahdollisesti aiheuttamat kuivuudet ja salametsästys. Arabiantarien metsästys on ollut laitonta Omanissa vuodesta 1976 lähtien, mutta syrjäseuduilla lain valvominen on hankalaa ja paikallinen väestö ei aina tiedosta lajin uhanalaista asemaa. Arabiantareja on vankeudessa laitoksilla Omanissa ja yhdistyneissä arabiemiirikunnissa.
Porin Pyrintö
Seuran lajivalikoimassa ovat nykyään hiihto, pikaluistelu, sulkapallo, uinti, yleisurheilu ja nyrkkeily. Aikaisemmin seuran ohjelmaan on kuulunut myös palloilulajeja.
O. J. Brummer
Onni Johannes Brummer (24. kesäkuuta 1878 Hiitola – 11. lokakuuta 1944 Helsinki) oli suomalainen oppikoulun opettaja ja päätoimittaja.
Porin Pyrintö
Seuran historiaa
Porin Pyrinnön ovat perustaneet vuonna 1907 Porin puuvillatehtaan työntekijät. Seuran alkuperäinen nimi oli Porin Puuvillatehtaan Voimistelu-ja Urheiluseura Yritys. Nimi muutettiin kuitenkin jo perustamisvuonna Porin Puuvillatehtaan Pyrinnöksi. Vuodesta 1911 lähtien seuraan saivat liittyä myös muut kuin tehtaan työntekijät. Nykyinen nimi otettiin käyttöön vuonna 1920.
O. J. Brummer
Brummerin vanhemmat olivat rovasti Fredrik Alexander Brummer ja Wilhelmina Jaatinen. Hän pääsi ylioppilaaksi 1897 ja valmistui filosofian kandidaatiksi 1900, lisensiaatiksi 1908 sekä tohtoriksi 1915. Brummer toimi Jyväskylän seminaarin historian ja suomenkielen kollegana 1902–1906 sekä lehtorina 1906–1910. Hän oli Joensuun lyseon historian ja suomenkielen vanhempi lehtori 1910–1912 ja Viipurin suomalaisen lyseon historian ja suomenkielen vanhempi lehtori 1912–1929.
Brummer toimi myös Viipurin yhteiskoulun suomenkielen opettajana 1915–1920 ja sanomalehti Karjalan päätoimittajana 1920–1944 eli kuolemaansa saakka. Hän työskenteli vielä 1940-luvulla lyhyen aikaa myös opettajana, ensin Helsingin suomalaisessa normaalilyseossa 1940–1941 ja sitten Vaasan suomalaisessa lyseossa historian ja yhteiskuntaopin vanhempana lehtorina 1941–1944.
Porin Pyrintö
Seuran historiaa
Seura toimi alkuvuodet Suomen Valtakunnan Urheiluliiton alaisuudessa. Vuonna 1919 seura liittyi vasta perustettuun Työväen Urheiluliittoon. Samana vuonna Pyrintö oli mukana perustamassa TUL:n Satakunnan piiriä yhdessä kahden muun seuran kanssa.
Alkuvuosikymmeninä Pyrinnön toiminnassa olivat keskeisessä asemassa paini, yleisurheilu ja voimistelu. Erityisesti naisvoimistelu oli seurassa korkealla tasolla, ja Porin Pyrintö voitti TUL:n naisvoimistelumestaruuden vuonna 1950.
O. J. Brummer
Brummer oli Jyväskylän kaupunginvaltuuston jäsen 1908–1910, Viipurin kaupunginvaltuuston jäsen 1915–1934 sekä valtuuston varapuheenjohtaja 1924–1926 ja Viipurin kaupunginhallituksen jäsen 1930–1933. Hän oli kokoomuspuolueen Viipurin läänin läntisen vaalipiirin piiritoimikunnan ja Viipurin läänin molempien vaalipiirien toimeenpanevan valiokunnan puheenjohtaja. Brummer kuului Viipurin työväenopiston ja Viipurin museon johtokuntiin ja hän oli vuodesta 1915 Viipurin suomalaisen kirjallisuuden seuran esimies.